Diari Oficial de la Generalitat Valenciana


Sumari del DOGV 4191, del 15-02-2002 (2002/1329)

Subhasta número V-210/4599-L. A instància de Transportes Alfonso Zamorano, SL, Transportes Guipuzcoana, com a conseqüència d'haver refusat la mercaderia transportada tant pel remitent com pel consignatari.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1329


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta número W-981/3867-V. A instància de Transportes Alfonso Zamorano, SL, Transportes Guipuzcoana, com a conseqüència d'haver refusat la mercaderia transportada tant pel remitent com pel consignatari. [2002/Q1329]
  
El president de la Junta Arbitral de Transports de València, comunica:
  
Conclosos els tràmits oportuns en l'expedient H-692/0627-P, seguit a instància de Transportes Alfonso Zamorano, SL, Transportes Guipuzcoana, amb domicili en l'autovia València-Torrent, quilòmetre 2,200, de Picanya, València, com a conseqüència d'haver refusat la mercaderia transportada tant pel remitent com pel consignatari, es fa la pública subhasta, per un termini de 10 dies abans de la data de la primera subhasta, del material que després s'especificarà, i s'assenyala perquè l'acte de rematada tinga lloc en els salons d'aquesta conselleria, situada en l'avinguda de Blasco Ibáñez, 50, 5a planta, de València, el dia 11 de març de 2002, a les 12.00 hores, amb les prevencions següents:
  
Primer. Les postures hauran de realitzar-se a l'alça a partir del preu indicat com a base de licitació.
  
Segon. Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servei d'Arbitratge i en el domicili mencionat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12.00 hores del mencionat dia 11 de març de 2002, en el lloc indicat.
  
El sobre que conté l'oferta i el resguard de la fiança, haurà de tindre consignat en la portada el número d'expedient objecte de la subhasta a què es concorre.
  
Tercer. Només l'executant podrà fer postura en qualitat de cedir la rematada a un tercer.
  
Quart. Per a prendre part en la subhasta, els licitadors hauran d'ingressar prèviament en el compte número 2946-3516-75-8624433710, de l'entitat Bancaixa; el 10% del preu de taxació (valoració) que serveix de tipus per a la subhasta, sense el requisit de la qual no podran ser admesos a licitació. El dit 10% sobre el tipus, serà fix per a qualsevol de les dates de subhasta.
  
Cinqué. Els adjudicataris dels béns hauran de completar el pagament en l'acte davant de la taula de subhasta o mitjançant ingrés en el compte més amunt mencionat, immediatament posterior a l'adjudicació o dins del dia següent hàbil a la realització de la subhasta. De no verificar-se el pagament en la forma i data indicades, l'adjudicatari perdrà el dret, així com, si és procedent, la quantitat depositada com a fiança prèvia a la licitació.
  
Sisé. Si no hi ha postors en la primera subhasta, s'assenyala per a la segona el dia 12 de març de 2002, a les 12.00 hores, en el mateix lloc ja mencionat, per a la qual servirà de tipus el 75% de la valoració, i no s'admeten postures inferiors als dos terços del dit tipus.
  
Seté. La tercera subhasta se celebrarà, si és procedent, el dia 13 de març de 2002, a les 12.00 hores, en el referit lloc, i és la postura mínima de 180,30 euros i es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Dos paletes que contenen 150 plafons de llum de distints colors. El preu valorat d'aquesta mercaderia és de 1.314 euros.
  
El dit material es troba depositat per a la seua comprovació, en els locals de l'empresa Transportes Alfonso Zamorano, SL, Transportes Guipuzcoana, amb domicili en l'autovia València-Torrent, quilòmetre 2,200, de Picanya, València.